PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

Prienų rajono savivaldybės tarybai

SPRENDIMO ,,DĖL SUTIKIMO PERLEISTI STATINį, esantį valstybinės žemės sklypE ALGIRDO G. 8, PRIENUOSe, išdavimo“ PROJEKTO aiškinamasis raštas

Sprendimo projekto tikslai ir uždaviniai:

Sprendimo projektas parengtas norint tenkinti (duomenys neskelbtini) (toliau – Pareiškėjas) 2024 m. spalio 4 d. prašymą (2024 m. spalio 7 d. reg. Nr. GP-1026 (12.1), kuriuo prašoma išduoti sutikimą perleisti statinius, esančius Prienų rajono savivaldybės patikėjimo teise valdomame žemės sklype.

Uždaviniai:

1. Sutikti, kad (duomenys neskelbtini) (a. k. (duomenys neskelbtini) perleistų nuosavybės teise priklausantį pastatą – sandėlį (unikalus Nr. 6994-0001-0014), esantį Prienų rajono savivaldybės patikėjimo teise valdomame žemės sklype (unikalus Nr. 6943-0009-0080) (toliau – Žemės sklypas) Algirdo g. 8, Prienuose (pastato faktinės būklės patikrinimas vietovėje neatliktas).

2. Nurodyti, kad naujasis sandėlio savininkas per vieną mėnesį nuo nuosavybės teisių įregistravimo Nekilnojamojo turto registre turi kreiptis į valstybinės žemės patikėtinį pagal Kitos paskirties valstybinės žemės sklypų pardavimo ir nuomos taisykles, patvirtintas Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, dėl Žemės sklypo išsipirkimo arba nuomos sutarties sudarymo.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos civilinio kodekso 6.394 straipsnio 3 dalimi, Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu.

Laukiami rezultatai:

Priėmus sprendimą bus tenkinamas Pareiškėjo prašymas išduoti sutikimą.

Lėšų poreikis ir šaltiniai:

Lėšos nėra reikalingos.

Kiti sprendimui priimti reikalingi pagrindimai, skaičiavimai ar paaiškinimai:

Įgyvendinant Lietuvos Respublikos Seimo 2022 m. birželio 30 d. priimtą Lietuvos Respublikos žemės įstatymo Nr. I-446 pakeitimo įstatymą Nr. XIV-1311 ir 2023 m. birželio 29 d. priimtą Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115, Nacionalinės žemės tarnybos prie Aplinkos ministerijos patikėjimo teise valdyta valstybinė žemė, esanti miestų ir miestelių teritorijų administracinėse ribose, perduota patikėjimo teise valdyti savivaldybėms, atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas.

Lietuvos Respublikos civilinio kodekso (toliau – CK) 6.394 straipsnyje nustatytos teisės į žemės sklypą, 3 dalyje numatyta, kad jeigu nekilnojamojo daikto savininkas nėra žemės sklypo, kuriame tas daiktas yra, savininkas, tai nekilnojamąjį daiktą jis gali parduoti be žemės sklypo savininko sutikimo tik tuo atveju, jeigu tai neprieštarauja įstatymų ir (ar) sutarties nustatytoms to žemės sklypo naudojimo sąlygoms. Kai toks nekilnojamasis daiktas parduodamas, pirkėjas įgyja teisę naudotis atitinkama žemės sklypo dalimi tokiomis pat sąlygomis kaip nekilnojamojo daikto pardavėjas.

CK 6.394 straipsnio 3 dalis įtvirtina kriterijus, kurie turėtų būti vertinami, sprendžiant dėl žemės sklypo savininko sutikimo reikalingumo nekilnojamajam daiktui, esančiam kitam asmeniui priklausančiame žemės sklype, parduoti. Be žemės sklypo savininko sutikimo nekilnojamojo daikto pardavimas galimas tik tuo atveju, jei tai neprieštarauja įstatymų ir (ar) sutarties nustatytoms to žemės sklypo naudojimo sąlygoms, be to, turi būti aiški naujajam nekilnojamojo daikto savininkui pereinančių teisių ir pareigų į žemės sklypą apimtis.

2024 m. sausio 26 d. perdavimo–priėmimo aktu Nr. (15.39Mr)AR5-2/3MŽP-14-(15.3.33 E.) minėtas Žemės sklypas perduotas valdyti patikėjimo teise Prienų rajono savivaldybei, todėl valstybinės žemės patikėtinis Prienų rajono savivaldybės taryba.

Prienų rajono savivaldybės administracijos Finansų ir strateginio planavimo skyriaus 2024 m. spalio 8 d. duomenimis, Pareiškėjas nesinuomoja Žemės sklypo. Pareiškėjas neskolingas Prienų rajono savivaldybei valstybinės žemės nuomos mokesčio, kadangi valstybinės žemės nuomos sutartis nebuvo sudaryta.

Lyginamasis variantas:

Nepridedamas.

Vyriausioji specialistė,	Rima Sodaitienė

pavaduojanti skyriaus vedėją

Inga Jasinskienė, tel. +370 634 98 635, el. p. inga.jasinskiene@prienai.lt